කොළඹ හිල්ටන් රෙසිඩන්ස් 9 වැනි වරටත් සංවිධානය කරනු ලබන ටෙනිස් තරගාවලිය මේ මස 17 සිට 25 දක්වා කොළඹ හිල්ටන් රෙසිඩන්ස් ක්‍රීඩා සංකීර්ණයේ දී පැවැත්වේ.වයස් කාණ්ඩ කිහිපයකින් හා විවෘත අංශයෙන් පැවැත්වෙන තරගාවලියේ අවුරුදු 10න් පහළ කාන්තා/ පිරිමි කේවල තරග, අවුරුදු 12න් පහළ කාන්තා/ පිරිමි කේවල තරග, අවුරුදු 14න් පහළ කාන්තා/ පිරිමි කේවල හා යුගල තරග, අවුරුදු 16න් පහළ කාන්තා/ පිරිමි කේවල තරග, විවෘත කාන්තා කේවල තරග හා විවෘත කේවල හා යුගල තරග වශයෙන් තරග 13ක් පැවැත්වීමට නියමිතය.තරගාවලිය සඳහා අයදුම්පත් භාරගන්නා අවසන් දිනය මේ මස 13 වැනිදා පස්වරු 3.00 න් අවසන් වන අතර තරගාවලිය සඳහා කුසපත් ඇදීම මේ මස 15 වැනිදා පස්වරු 6.00 ට සිදු කිරීමට නියමිතය.වයස් කාණ්ඩවලින් ජය ගන්නා දරු දැරියන්ට කුසලාන සමග සහතික පත් පිරිනැමෙන අතර විවෘත කාන්තා හා පිරිමි සූරතාවට රුපියල් 30000 ක් ද, අනු සූරතාවට රුපියල් 15000 ක් ද, පිරිමි යුගල සූරතාව සඳහා රුපියල් 50000 ක් ද, අනුසූරතාව සඳහා රුපියල් 25000 ක් ද පිරිනැමෙන බව සංවිධායක කමිටුව බලාපොරොත්තු වේ.තරගාවලිය පිළිබඳ මාධ්‍යය දැනුවත් කිරීමේ හමුවක් පසුගියදා කොළඹ හිල්ටන් රෙසිඩන්ස් හි පැවැති අතර එහිදී අදහස් දැක්වූ හිල්ටන් රෙසිඩන්ස් හි සාමාන්‍යාධිකාරී මහේෂ් ප්‍රනාන්දු මහතා ක්‍රීඩාවේ ප්‍රවර්ධනයට ලබා දෙන දායකත්වය පැසසුම් සහගත බවත්, මෙවැනි තරගාවලි පැවැත්වීමෙන් පුද්ගලයාගේ ශරීර සෞඛ්‍යය ඉහළ නැංවෙන බවත්, ක්‍රීඩාවට යොමු වීමෙන් පුද්ගලයා නිරෝගීමත් මිනිසකු බවට පත්වීම නිරායාසයෙන් ම සිදුවන බවත් ශරීර සෞඛ්‍යයට ක්‍රීඩාවෙන් ලැබෙන දායකත්වය මිල කළ නොහැකි බවත් දැන්වීය.තරගාවලිය සඳහා ලංකා බැංකුව, ශ්‍රී ලංකා සංචාරක මණ්ඩලය හා සියොල් ඉන්ටර්නැෂනල් පුද්ගලික සමාගම අනුග්‍රහය ලබා දේ.තරගාවලියට අදාළ සියලු විස්තර ඹඹඹ.බධභපදචථඥදබඵධටබඹචපඥ.ජධථ වෙබ් අඩවියට පිවිසීමෙන් ලබා ගත හැකිය..